**ΠΡΩΤΑΘΛΗΜΑ ΜΑΘΗΤΩΝ-ΜΑΘΗΤΡΙΩΝ ν. ΠΡΕΒΕΖΑΣ**

**ΠΡΟΚΗΡΥΞΗ**

**4ο ΑΤΟΜΙΚΟ ΠΡΩΤΑΘΛΗΜΑ ΜΑΘΗΤΩΝ-ΜΑΘΗΤΡΙΩΝ ΠΡΕΒΕΖΑΣ (2019)**

**1. ΠΡΟΚΗΡΥΞΗ:**

Η Σκακιστική Ένωση ΝΚΟΠΟΛΗ Πρέβεζας και ο Αθλητικός Γυμναστικός Όμιλος Φιλιππιάδας προκηρύσσουν το 4ο Ατομικό Πρωτάθλημα Μαθητών Μαθητριών για το 2019, που θα διεξαχθεί την Κυριακή 08 Δεκεμβρίου στο ξενοδοχείο Margarona Royal στην Πρέβεζα.

**2. ΣΥΣΤΗΜΑ ΔΙΕΞΑΓΗΣ ΑΓΩΝΩΝ:**

ΑΤΟΜΙΚΟ ΠΡΩΤΑΘΛΗΜΑ ΜΑΘΗΤΩΝ-ΜΑΘΗΤΡΙΩΝ: Οι συμμετέχοντες θα χωριστούν σε ομίλους κατά τάξη και θα αγωνιστούν στις εξής 11 κατηγορίες:

1 Μαθητές-Μαθήτριες Νηπιαγωγείων

2 Μαθητές-Μαθήτριες Α’ Τάξης Δημοτικών Σχολείων

3 Μαθητές-Μαθήτριες Β’ Τάξης Δημοτικών Σχολείων

4 Μαθητές-Μαθήτριες Γ’ Τάξης Δημοτικών Σχολείων

5 Μαθητές-Μαθήτριες Δ’ Τάξης Δημοτικών Σχολείων

6 Μαθητές-Μαθήτριες Ε’ Τάξης Δημοτικών Σχολείων

7 Μαθητές-Μαθήτριες ΣΤ’ Τάξης Δημοτικών Σχολείων

8 Μαθητές-Μαθήτριες Α’ Γυμνασίου

9 Μαθητές-Μαθήτριες Β’ Γυμνασίου

10 Μαθητές-Μαθήτριες Γ’ Γυμνασίου

11 Μαθητές-Μαθήτριες Λυκείων

Με βάση τον αριθμό των συμμετεχόντων, το σύστημα αγώνων καθορίζεται σύμφωνα με τον παρακάτω πίνακα:

ΣΥΜΜΕΤΟΧΕΣ ΣΥΣΤΗΜΑ ΑΓΩΝΩΝ:

3-4 Κυκλικό σύστημα (πουλ) διπλών παρτίδων

5-6 Κυκλικό σύστημα (πουλ)

7-30 Ελβετικό 5 γύρων

≥30 Ελβετικό 6 γύρων

Ο Διευθυντής των Αγώνων σε συνεννόηση με τον επικεφαλής διαιτητή μπορεί να αλλάξει το σύστημα των αγώνων ανάλογα με τον τελικό αριθμό των συμμετοχών.

Η αρχική κατάταξη στους ομίλους θα γίνει θα γίνει σύμφωνα με τα εθνικά ΕΛΟ της 1.1.2019 (με την προϋπόθεση ότι ο μαθητής-τρια έχει ΕΛΟ μεγαλύτερο ή ίσο του 1040, αλλιώς αλφαβητικά).

**3. ΧΡΟΝΟΣ ΣΚΕΨΗΣ:**

Οι αγώνες στο Ατομικό Πρωτάθλημα θα διεξαχθούν με ηλεκτρονικά χρονόμετρα και χρόνο σκέψης για κάθε αθλητή, 15 λεπτά για την ολοκλήρωση της παρτίδας. Ανάλογα με την διαθεσιμότητα χρονομέτρων και με απόφαση Διευθυντή αγώνων σε συνεννόηση με τον επικεφαλής διαιτητή στις μικρότερες τάξεις τα χρονόμετρα θα χρησιμοποιούνται σταδιακά.

**4. ΑΡΣΗ ΙΣΟΒΑΘΜΙΑΣ:**

Θα ισχύσουν κατά σειρά τα ακόλουθα κριτήρια άρσης ισοβαθμίας:

Για ελβετικό σύστημα

α) Αποτέλεσμα του τουρνουά των ισόβαθμων (εάν έχουν παίξει όλοι μεταξύ τους).

β) Το κριτήριο Μπούχολτζ cut-1 (βαθμοί αντιπάλων εξαιρουμένου του χαμηλότερου)

γ) Το κριτήριο Μπούχολτζ (βαθμοί αντιπάλων)

δ) Το κριτήριο Σόννεμπορν-Μπέργκερ (βαθμοί αντιπάλων ανάλογα με το αποτέλεσμα).

Για κυκλικό σύστημα (round robin)

α) Το σύστημα Σόννεμπορν-Μπέργκερ (βαθμοί αντιπάλων ανάλογα με το αποτέλεσμα).

β) Αριθμός νικών (προηγείται ο σκακιστής-τρια με τις περισσότερες νίκες).

γ) Κατάταξη βαθμών του τουρνουά μεταξύ των ισόβαθμων (τα μεταξύ τους αποτελέσματα).

**5. ΔΙΚΑΙΩΜΑ ΣΥΜΜΕΤΟΧΗΣ:**

Δικαίωμα συμμετοχής στο ατομικό πρωτάθλημα έχουν οι μαθητές και μαθήτριες των Νηπιαγωγείων, των Δημοτικών Σχολείων, των Γυμνασίων και των Λυκείων, Δημοσίων και Ιδιωτικών, του νομού Πρέβεζας.

**6. ΔΙΕΥΘΥΝΣΗ ΑΓΩΝΩΝ - ΔΙΑΙΤΗΣΙΑ :**

Διευθυντής Αγώνων ορίζονται οι Ζιώγας Χρήστος και Χαράλαμπος Δράκος και επικεφαλής διαιτητής ο Σαμωνάς Κωνσταντίνος. Διαιτητές και βοηθοί διαιτητή θα οριστούν ανάλογα με τις ανάγκες.

**7. ΠΡΟΚΡΙΣΕΙΣ:**

Για το σχολικό πρωτάθλημα της Τ.Ε.Σ.Σ.ΗΠ.Ι.Ν. προκρίνονται οι τρεις πρώτοι νικητές κάθε κατηγορίας από τα δημοτικά και τα γυμνάσια και ο πρώτος από το Λύκειο. Επίσης προκρίνεται και το πρώτο κορίτσι ανά κατηγορία.

Για τους προκρινόμενους, ισχύει το σύστημα επιλαχόντων (εάν δεν πάει ο πρώτος αναπληρώνεται από τον δεύτερο κ.ο.κ.).

**8. ΒΡΑΒΕΥΣΕΙΣ:**

Μετάλλια θα πάρουν οι τρεις πρώτοι κάθε κατηγορίας και το πρώτο κορίτσι κάθε κατηγορίας. Σε όσες κατηγορίες υπάρχουν 8 ή περισσότερες συμμετοχές κοριτσιών, θα πάρουν μετάλλια τα τρία πρώτα κορίτσια. Εάν ένα κορίτσι καταταγεί στους τρεις πρώτους της γενικής κατάταξης, παίρνει όλα τα έπαθλα που του αναλογούν.

**9. ΔΗΛΩΣΕΙΣ ΣΥΜΜΕΤΟΧΗΣ:**

Δηλώσεις συμμετοχής μέχρι το Σάββατο 07 Δεκεμβρίου 21:00:

Υπεύθυνοι: Κωνσταντίνος Σαμωνάς (6973795404), Αντρέας Αθανασιάδης (6973240377), Δημήτριος Μήτος (6977055718)

Email: se.nikopolh@gmail.com

**Στις δηλώσεις συμμετοχής παρακαλούμε να αναγράφεται το ονοματεπώνυμο, η κατηγορία - τάξη (π.χ. Β’ Δημοτικού) και το σχολείο φοίτησης καθώς και ένα τηλέφωνο επικοινωνίας**.

Η επιβεβαίωση των συμμετοχών θα γίνει την Κυριακή 08 Δεκεμβρίου 2019 από τις 09:00 έως τις 10:00 στο χώρο των αγώνων.

Όσοι μαθητές κάνουν επιβεβαίωση μετά τις 10:00 θα αγωνιστούν στον 2ο γύρο.

**10. ΔΙΑΔΙΚΑΣΙΑ ΕΝΣΤΑΣΕΩΝ – ΘΕΜΑΤΑ ΔΙΑΙΤΗΣΙΑΣ:**

Ενστάσεις υποβάλλονται αμέσως μετά τη λήξη της συγκεκριμένης παρτίδας και εκδικάζονται άμεσα από την επιτροπή ενστάσεων που θα ορισθεί πριν την έναρξη των αγώνων.

Διευκρινίζεται ότι όλες οι κληρώσεις γίνονται με το εγκεκριμένο από τη FIDE πρόγραμμα κληρώσεων και κατά συνέπεια δεν γίνονται δεκτές ενστάσεις που αφορούν θέματα κληρώσεων.

Συνίσταται να περιορίζεται στο ελάχιστο δυνατό η απομάκρυνση των αγωνιζομένων από τον αγωνιστικό χώρο.

Με εξαίρεση τις περιπτώσεις που θα έχει επιτρέψει ο διαιτητής, απαγορεύεται επί ποινή μηδενισμού, σε όλους τους αγωνιζόμενους να χρησιμοποιούν κινητά τηλέφωνα ή άλλα ηλεκτρονικά μέσα επικοινωνίας στις εγκαταστάσεις των αγώνων και σε οποιαδήποτε παρακείμενη περιοχή καθορισμένη από τον διαιτητή

Ο ΔΑ έχει το δικαίωμα να αποβάλλει συμμετέχοντες που δημιουργούν σοβαρά προβλήματα στη διοργάνωση και που δεν θα τηρούν τους κανόνες συμπεριφοράς και ασφάλειας.

**11. ΓΕΝΙΚΑ:**

Διευκρινίζεται ρητά ότι, ισχύουν οι κανονισμοί της FIDE (FIDE handbook, Laws of Chess), και το άρθρο Α.4 με την εξής  διαφοροποίηση στο A.4.b: ποινή μηδενισμού για αντικανονική κίνηση επιβάλλεται στην περίπτωση που κάποιος από τους αντιπάλους πραγματοποιήσει **2 αντικανονικές κινήσεις** (απόφαση ΔΣ ΕΣΟ 20/12/2014).

ΟΙ ΔΙΕΥΘΥΝΤΕΣ ΑΓΩΝΩΝ